वैज्ञानिकों का दावा है कि ऐसा पहली बार सामने आया है कि शारीरिक काम कर रहे लोगों का वीडियो देखने से संवेदी नाड़ी तंत्र प्रतिकियाएं देने लगता है. रिसर्च पर काम करने वाले वेस्टर्न सिडनी यूनिवर्सिटी के मेडिकल कॉलेज के वैज्ञानिक वॉगन मेसफील्ड ने कहा, "नाड़ी की ऐसी क्रिया के बारे में मिली जानकारी से इस बात का पता चलता है कि शारीरिक और मानसिक तनाव के प्रति शरीर कैसी प्रतिक्रिया देता है." उन्होंने आगे कहा कि, "हम सभी जानते हैं कि संवेदी तंत्रिका तंत्र, जो कि हृदय, स्वेद ग्रंथियों, रक्त नलिकाओं और कोशिकाओं के लिए स्रोत हैं, कसरत के समय ज्यादा क्रियाशील हो जाता हैं. इस शोध के जरिए हमने दिखाया है कि जब हम किसी फिल्म का कोई उत्तेजना भरा सीन देखते हैं तो यह वैसे ही होता है जैसे कि आप खुद दौड़ रहे हों."